Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 444/13/7712	Svidník, 29.10.2013
EEČ : 2-60-77-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, , Slovensko
pre prečin zanedbania povinnej výživy podľa § 207 ods. 1 Tr. zákona, ktorého sa mal dopustiť tak, že aj napriek tomu, že rozsudkom Okresného súdu vo Svidníku č.k. 2P/169/2011 zo d¨ľa 6.2.2012, ktorý nadobudol právoplatnosť d¨ľa 8.3.2012 bol zaviazaný prispievať výživným na dcéru XXXXX, nar. XXXXX mesačne sumou vo výške 70.- € a syna XXXXX, nar. XXXXX mesačne sumou vo výške 50.- €, vždy do 15. d¨ľa v mesiaci vopred k rukám oprávnenej XXXXX, si túto povinnosť v Giraltovciach, okr. XXXXX ani inde riadne neplnil za obdobie od mesiaca  apríl 2013 doposiaľ nie nepretržite, čím mu na výživnom vznikol dlh vo výške 670.- €,

lebo nie je tento skutok trestným činom a nie je dôvod na postúpenie veci

Odôvodnenie:
Uznesením povereného príslušníka PZ Obvodného oddelenia PZ v Giraltovciach pod ČVS: ORP-322/GE-SK-2013 zo d¨ľa 1.9.2013, bolo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa  § 207 ods. 1 Tr. zákona, ktorého sa mal dopustiť tak, ako je to uvedené vo výrokovej časti tohto uznesenia.

D¨ľa 28.10.2013 poverený príslušník PZ predložil návrh na konečné opatrenie predmetného trestného stíhania podľa § 209 ods. 1 Tr. poriadku.

Po preskúmaní vyšetrovacieho spisu som zistil, že obvinený si neplní vyživovaciu povinnosť z dôvodu nedostatku finančných prostriedkov, pretože si nemôže nájsť zamestnanie. Naposledy uhradil časť výživného vo výške 50.- € d¨ľa 13.5.2013 a 120.- € d¨ľa 12.6.2013. Od 8.7.2013 je v evidencií uchádzačov o zamestnanie a doposiaľ mu nebola ponúknutá primeraná práca, pre nedostatok voľných pracovných miest. Od 1.2.2012 poberá dávku a príspevok v hmotnej núdzi vo výške 62,50 €. Tento príjem je určený len na zabezpečenie jeho základných životných podmienok, bez možnosti splácať z tejto sumy iné podlžnosti alebo záväzky (napr. výživné). Iné dávky a príspevky nepoberal ani nepoberá. Tento príjem zďaleka nedosahuje úrove¨ľ životného minima stanoveného vo výške 198,09 € mesačné pre jednu plnoletú osobu na základe zákona č. 601/2003 Z.z. o životnom minime. Svoj nízky mesačný príjem si ani vlastnou iniciatívou nedokázal zvýšiť. Je evidovaný na úrade práce ako uchádzač o zamestnanie a doposiaľ mu nebolo ponúknuté žiadne pracovné miesto. Naposledy pracoval ako robotník pri pomocných prácach vo firme XXXXX, Tehelná 603/12, Giraltovce od 1.3.2011 do 31.1.2013 na dohodu o vykonaní práce. Hoci mal dobrú pracovnú morálku a zamestnávateľovi oznámil vyživovaciu povinnosť, vo firme nemohol ďalej pracovať z dôvodu nedostatku práce. 

Samotné zistenie, že obv. XXXXX si neplní svoju zákonnú povinnosť vyživovať iného, ešte neznamená, že sa dopúšťa prečinu zanedbania povinnej výživy podľa § 207 Tr. zákona. Pre vyslovenie záveru, že obvinený sa dopustil prečinu podľa § 207 Trestného zákona, musí byť preukázaná aj subjektívna stránka skutkovej podstaty trestného činu. Pri skúmaní zavinenia páchateľa prečinu podľa    § 207 Tr. zákona, je potrebné vychádzať z jeho sociálnej, majetkovej a finančnej situácie, pričom treba náležíte zistiť i dôvody, ktoré sa o túto jeho situáciu pričinili.  

Vzhľadom k tomu, že v danom prípade nedošlo k naplneniu subjektívnej stránky skutkovej podstaty prečinu podľa § 207 Tr. zákona, nie je tento skutok prečinom a nie je dôvod na postúpenie veci, preto bolo potrebné rozhodnúť tak, ako je to uvedené vo výrokovej časti tohto uznesenia.

P o u č e n i e : 	Proti tomuto uzneseniu je prípustná sťažnosť, ktorú je možné podať na Krajskú prokuratúru v Prešove prostredníctvom tunajšej prokuratúry a to do troch dní odo d¨ľa jeho doručenia. Sťažnosť má odkladný účinok.

                                                                                                               JUDr. Miroslav Ryzner
                                                                                                               prokurátor

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor